text: 7 Qusasqa, imaynatachus Jesús discipulosninmanta khuyakusqanpi tʼukurinanku tiyan. Payqa discipulosnin mana tukuy imata ruwayta atisqankuta yacharqa, imatachus necesitasqankutataq qhawarirqa. Juk kuti nirqa: "Jamuychej chʼinnejman [...], tumpallatapis samarikunkichej", nispa (Marcos 6:30-32). Qusa jinallatataq warminman ninan tiyan. Bibliaqa, warmi ‘pʼakikuq vasojina kasqanta' nin, chayrayku qusa warminta ‘sumaqpaq qhawanan' tiyan, warminwan khuska ‘wiñay kawsay herenciayuq kasqankurayku' (1 Pedro 3:7). Qusasqa, Jehová Diosninchik pillatapis chiqa sunqu kasqanrayku allinpaq qhawasqanta yuyarinanku tiyan, manataq qhari chayri warmi kasqanraykuchu (Salmo 101:6).